text: Gak med sundheden
  07 oktober 2014 kl. 07.38
  Motionsprojekt styret af UC Syddanmark er med 141.000 deltagere landets største sundhedsprojekt for børn på alle klassetrin
  Det er UC Syddanmarks Videncenter KOSMOS i Haderslev, der har sat projektet i søen. Aktiv rundt i Danmark hedder projektet.
  Der er ikke alene tale om motion men også om andre sundhedsfremmende tiltag som fx søvn og kost.
  Aktiv rundt i Danmarks hovedbegivenhed er de tre sundhedsuger, som kører netop nu og frem til fredag den 10. oktober.
  I år er temaet Gak med sundheden. Det afspejler Aktiv rundt i Danmarks vision om, at det skal være sjovt at være sund.
  For at understrege årets tema har projektet fået lavet en gakket sang, som er indspillet på en video med Sebastian Klein som sanger og danser.
  En anden af de helt store events er Naturløbet, hvor skoleelever i hele landet bliver præsenteret for orienteringsløb i forskellige udgaver. Og Sundhedsugerne og Naturløbet giver lærerne nogle værktøjer i forhold skolereformens krav om mere bevægelse.
  Når Danmarks største sundhedsprojekt for børn udspringer fra Haderslev, er det fordi, KOSMOS som videncenter sidder med alle de kompetencer, der skal til, for at sådan et projekt kan bliver sødygtigt.
  
  Se Sebastian Kleins gakkede dans på video:
  
  